Την **Τετάρτη 7/10**, το πρωί η Επίτροπος θα επισκεφθεί το Ίδρυμα Τεχνολογίας και Έρευνας στο Ηράκλειο, όπου θα συναντηθεί με τον Αναπληρωτή Υπουργό Έρευνας και Καινοτομίας, Καθηγητή κ. Κώστα Φωτάκη.

Το μεσημέρι της ίδιας ημέρας, θα παρουσιάσει εισήγηση στη Συνάντηση Εργασίας της Ομάδας Ειδικών σε θέματα Έρευνας, Καινοτομίας και Ερευνητικής Πολιτικής. Το αντικείμενο της συνάντησης θα είναι η επίδραση των στρατηγικών έξυπνης εξειδίκευσης σε θύλακες αριστείας και η περιφερειακή ανάπτυξη στο πλαίσιο της Επιτροπής RIS της ΕΕ.

Το απόγευμα της Τετάρτης, η κυρία Creţu θα είναι η κεντρική ομιλήτρια σε Περιφερειακό Συνέδριο με θέμα "Επενδύσεις για Περιφερειακή Ανάπτυξη: ΕΣΠΑ και Επενδυτικό Σχέδιο Γιούνκερ".

Το Συνέδριο οργανώνεται στο Ηράκλειο Κρήτης από το Γραφείο του Ευρωπαϊκού Κοινοβουλίου και την Αντιπροσωπεία της Ευρωπαϊκής Επιτροπής στην Ελλάδα σε συνεργασία με την Περιφέρεια Κρήτης (ώρα 19.00, Βασιλική του Αγίου Μάρκου, Ηράκλειο).